Propozície
Regionálnej prehliadky ochotníckeho divadla v regiónoch Trenčín, Nové Mesto nad Váhom a Bánovce nad Bebravou s postupom na 
THÁLIA POD BOJNICKÝM ZÁMKOM 2016

Tri regionálne  súťažné prehliadky zahŕňajúce amatérske činoherné divadlo, divadlo mladých a divadlo dospelých hrajúcich pre deti v rámci 94. ročníka súťaží slovenských divadelných súborov  Scénická žatva 2016, ktorej vyhlasovateľmi sú Národné osvetové centrum                    z poverenia Ministerstva kultúry SR a Ministerstvo školstva, vedy, výskumu a športu SR, odborným garantom je Národné osvetové centrum.

TERMÍN:    	23. marec 2016 

MIESTO: 	ZUŠ D. Kardoša Bánovce nad Bebravou

USPORIADATELIA: Trenčianske osvetové stredisko v Trenčíne v zriaďovateľskej pôsobnosti Trenčianskeho samosprávneho kraja a ZUŠ D. Kardoša Bánovce nad Bebravou 

Základná charakteristika a poslanie súťaže a prehliadky
Súťažná prehliadka je súčasťou 94. ročníka súťaží slovenských divadelných súborov s medzinárodnou účasťou – Scénická žatva 2016. Vytvára optimálne tvorivé prostredie pre prezentáciu, vzájomnú konfrontáciu a inšpiráciu najlepších umeleckých výsledkov jednotlivcov a súborov amatérskeho divadla regiónov Trenčín, Bánovce nad Bebravou, Nové Mesto nad Váhom, ktorí vo svojej inscenačnej praxi reflektujú zákonitosti divadla ako umeleckého druhu a ich adresátom je dospelé publikum, divadlá mladých, divadlá dospelých hrajúcich pre deti  a jednotlivci, ktorých tvorba je určená divákovi od raného veku vnímania po prah dospelosti. V seminárnej časti podujatie umožňuje tvorivý dialóg s divadelnými odborníkmi, členmi odbornej poroty v záujme umeleckého usmerňovania súborov, rozšírenia praktického a teoretického poznania divadelných tvorcov. Zabezpečuje objektívny postup súborov na príslušné typy celoštátnych prehliadok.

Štruktúra súťaže
Súťaž je viacstupňová, môžu sa na nej zúčastniť neprofesionálne kolektívy a záujemcovia, ktorí inscenujú literárne, dramatické alebo autorské texty

a)	amatérske divadelné súbory, ktoré vo svojej inscenačnej praxi reflektujú zákonitosti divadla ako umeleckého druhu a ich adresátom je dospelé publikum, 

b)	divadlá mladých, ktoré vo svojej inscenačnej praxi reflektujú zákonitosti divadla ako umeleckého druhu a ich adresátom je dospelé publikum (od 15 do 26 rokov veku), 

 c)	ochotnícke divadelné súbory a sólisti hrajúci pre deti v rôznych druhoch a žánroch činoherného, bábkového, hudobného a pohybového divadla (od 16 rokov veku). 

Na súťaži sa nemôžu zúčastniť inscenácie, ktoré vznikli v profesionálnych divadelných inštitúciách a na pôde stredných a vysokých umeleckých škôl – konzervatórií, VŠMU a AU.

Organizačné zabezpečenie a riadenie súťaže
Súťaž je organizovaná na niekoľkých úrovniach.
1.	Základné regionálne stupne organizujú kultúrne a osvetové zariadenia.                      Regionálna prehliadka ochotníckeho divadla v regiónoch Trenčín, Nové Mesto nad Váhom a Bánovce nad Bebravou sa uskutoční 23. marca 2016 v priestoroch                 ZUŠ D. Kardoša v Bánovciach nad Bebravou.
2. 	Krajský stupeň súťaže Thália pod Bojnickým zámkom 2016 organizuje Regionálne kultúrne centrum v Prievidzi v dňoch 7. – 9. 4. 2016 v Bojniciach. 
3. 	Celoštátny stupeň súťaže sa uskutoční za predpokladu, že krajský stupeň súťaže prebehol
najmenej v piatich krajoch.

Podmienky účasti na súťaži
1. 	Súťaž sa koná v slovenskom jazyku.
2. 	Podmienkou účasti kolektívov a jednotlivcov je predloženie textu s uvedením autora           a prekladateľa alebo scenára inscenácie s uvedením autora, resp. zostavovateľa scenára, režiséra inscenácie a s uvedením veku účinkujúcich.
3. 	Podmienkou je zaslanie vyplnenej prihlášky.
4. 	K prihláške je potrebné priložiť:
• 	zoznam účinkujúcich (aj s dátumom narodenia), osoby a obsadenie vrátane údajov              o režisérovi, scénografovi, autorov hudby atď.;
• 	textovú predlohu inscenácie;
•	slovo o súbore, resp. jednotlivcovi;
• 	slovo o autorovi/autoroch, resp. o inscenačnej tradícii;
• 	fotografie z inscenácie, použiteľné na tlač a propagáciu.

Za prijaté sa budú považovať iba kompletne spracované prihlášky so všetkými náležitosťami, doručené do 25. 2. 2016 na adresu Trenčianskeho osvetového strediska v Trenčíne (pozri pozývací list). 

Spôsob hodnotenia súťaže
1. 	Organizátor súťaže zostavuje na objektívne hodnotenie súťažiacich odbornú porotu, zloženú z 3-5 členov, podľa svojich možností. Pri zostavovaní odborných porôt organizátor súťaže dbá na objektívnosť a korektnosť každého člena poroty.
2. 	Členmi odbornej poroty nesmú byť inscenátori, ktorí sú prihlásení do súťaže so súborom, resp. sólistom, alebo sa podieľali na ich príprave do súťaže.
3. 	Organizátor zabezpečí pre členov odbornej poroty možnosť dôkladnej prípravy na hodnotiacu prácu – zabezpečením textov pred začiatkom súťaže. Hlavným hodnotiacim kritériom je kvalita inscenačného tvaru, jeho umelecké a výchovné hodnoty.
4. 	Organizátor súťaže a prehliadky udeľuje spravidla diplomy a ceny za 1., 2. a 3. miesto na základe návrhu odbornej poroty. Na krajskú prehliadku postupuje jeden súbor alebo jednotlivec (amatérsky divadelný súbor, divadlo mladých, ochotnícky divadelný súbor hrajúci pre deti) na základe výsledkov regionálnej prehliadky. 
5.	Súčasťou návrhu na postup – nominácie súboru, sú písomné hodnotenia inscenácií súborov s menami hodnotiteľov, zdôvodnenie návrhu na postup, protokol o uskutočnení regionálnej prehliadky, ktoré spolu s prihláškou budú tvoriť súčasť dokumentácie krajskej prehliadky. 
6. 	Organizátor regionálneho stupňa súťaže však môže odporúčať vynikajúce inscenácie kolektívov a sólové výstupy jednotlivcov. Organizátor krajského stupňa súťaže rozhodne podľa koncepcie a možností, či je možné návrh prijať, alebo nie.
7. 	Ak v regionálnej súťaži inscenácie nedosiahnu želateľnú kvalitatívnu úroveň, odborná porota má právo neodporučiť účasť v krajskej súťaži a prehliadke. 

Práva a povinnosti súťažiacich
1. 	Súťažiaci (súbor, sólista) sú povinní:
a) 	akceptovať pravidlá a podmienky súťaže,
b) 	rešpektovať pokyny organizátora súťaže,
c) 	prechádzať všetkými stupňami súťaže s tou istou inscenáciou, resp. sólovým výstupom, ktoré uvedú v základnom kole súťaže.
2. 	Súťažiaci (súbor, sólista) majú právo:
a) 	na dodržanie vopred stanovených podmienok súťaže,
b) 	žiadať potvrdenie o účasti v súťaži, prípadne o umiestnení v súťaži,
c) 	vyjadriť sa v dialógu s odbornou porotou k hodnoteniu inscenačného tvaru, resp. sólového výstupu.

Finančné zabezpečenie: 
Náklady spojené s účasťou v regionálnej súťaži a prehliadke (doprava, strava) súťažiacim hradí organizátor v zmysle platných predpisov.  
Prihláseným súborom a sólistom zašleme na základe vyplnenej prihlášky organizačné pokyny s programom regionálnej postupovej súťaže. 

Prihláška

Súbor/sólista: ............................................................................................................
Miesto, zriaďovateľ: ..............................................................................................
Vedúci súboru: ................................................................. č. t. ................................
Adresa: .................................................................................. PSČ: ................................
E-mail: ........................................................................................
Zamestnanie: ................................................................................................................
Dátum narodenia: ........................................ Číslo OP: ........................................
Názov hry: .....................................................................................................................
Autor – upravovateľ: .............................................................................................
Réžia: ................................................................................................................................
Hudba: ..............................................................................................................................
Scénografia: ................................................................................................................
Dĺžka trvania predstavenia: (min.) 	...........  
Dĺžka prípravy na predstavenie: (min.) 	...........
Druh divadla: ....................................................................
Adresát: ..........................................................................................................................
Technické požiadavky: ..........................................................................................
..............................................................................................................................................
Počet členov súboru včítane pedagóga: ............